Държавен вестник, бр. 35, 2014 г., стр. 15

БРОЙ  35	
Д Ъ Р Ж А В Е Н  В Е С Т Н И К 	
СТР.  15  
Чл. 64. (1) Актовете за констатиране на 
нарушенията се съставят от одиторите, а 
наказателните постановления се издават от 
председателя или от оправомощено от него 
длъжностно лице.
(2) Съставянето на актовете, издаването, 
обжалването и изпълнението на наказател-
ните постановления се извършват по реда 
на Закона за административните нарушения 
и наказания.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Одит“ е проверката, която включва 
действията по събиране и анализиране на 
финансова и нефинансова информация за 
оценка на управлението на бюджетните и 
другите публични средства и дейности и на 
отчетността в одитирания обект с цел подо-
бряването им.
2. „Финансов одит“ е изразяване на неза-
висимо мнение доколко годишният финансов 
отчет на предприятието дава вярна и честна 
представа за неговото финансово състояние и 
имущество в съответствие с идентифицираната 
обща рамка за финансова отчетност.
3. „Одит за съответствие“ е проверката 
на системите за финансово управление и 
контрол, включително на вътрешния одит 
и на управленските решения във връзка с 
организацията, планирането, управлението, 
отчитането и контрола на бюджетните и 
другите публични средства и дейности в оди-
тираната организация с оглед на спазването 
на изискванията на нормативните актове, 
вътрешните актове и договорите.
4. „Одит на изпълнението“ е проверката 
на дейностите по планиране, изпълнение и 
контрол на всички равнища на управление в 
одитирания обект с оглед на тяхната ефектив-
ност, ефикасност и икономичност:
а) „ефективност“ е степента на постигане на 
целите на одитирания обект при съпоставяне 
на действителните и очакваните резултати от 
неговата дейност;
б) „ефикасност“ е постигането на макси-
мални резултати от използваните ресурси при 
осъществяване на дейността на одитирания 
обект;
в) „икономичност“ е придобиването с най-
малки разходи на необходимите ресурси за 
осъществяване на дейността на одитирания 
обект при спазване на изискванията за ка-
чество на ресурсите.
5. „Одитирана организация“ е всяка ор-
ганизация, която подлежи на одит съгласно 
изискванията на този закон.
6. „Специфични одити“ са одитите, извърш-
вани при условията и по реда на специален 
закон.
7. „Одитиран обект“ е програмата, дейността 
или функцията в рамките на отделна одитира-
на организация или в рамките на публичния 
сектор като цяло, които са обект на одит.
8. „Публични средства“ са средствата по 
смисъла на § 1, т. 1 от допълнителната разпо-
редба на Закона за финансовото управление 
и контрол в публичния сектор.
9. „Публични активи“ са публичните сред-
ства, както и всички имущества, които са 
държавна или общинска собственост или са 
обект на права на бюджетни предприятия.
10. „Бюджетно предприятие“ е всяка орга-
низация по смисъла на § 1, т. 1 от допълнител-
ните разпоредби на Закона за счетоводството.
11. „Финансов контрол“ е всяка форма на 
контрол, свързана с управлението на публич-
ни средства и дейности, осъществявана чрез 
специализирани правомощия и процедури, 
включително бюджетен контрол, финансов 
инспекционен контрол, данъчен контрол, 
митнически контрол и други подобни.
12. „Повторно“ е нарушението, извършено 
в едногодишен срок от влизането в сила на 
наказателното постановление, с което наруши-
телят е наказан за същото по вид нарушение.
13. „Международно признати одитни стан-
дарти“ са:
а) Одитните стандарти, издадени от Коми-
тета за одитни стандарти на Международната 
организация на върховните одитни институ-
ции – ИНТОСАЙ (ISSAI);
б) Международните одиторски стандарти 
(International Standarts on Auditing), издадени 
от Борда на Международната федерация на 
счетоводителите (International Federation of 
Accountants – IF AC), подходящи за финансов 
одит при ангажименти с включени допълни-
телни въпроси, специфични за предприятията 
в публичния сектор.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Този закон отменя Закона за Сметната 
палата (обн., ДВ, бр. 98 от 2010 г.; изм., бр. 1 
и 99 от 2011 г. и бр. 15 от 2013 г.). 
§ 3. (1) В срок до един месец от влизането 
в сила на закона Народното събрание избира 
председател и членове на Сметната палата.
(2) До избирането на председател избрани-
те по реда на отменения Закон за Сметната 
палата председател и заместник-председатели 
изпълняват задълженията си.
§ 4. Пълномощията на членовете на Кон-
султативния съвет на Сметната палата се 
прекратяват от датата на влизане в сила на 
закона.
§ 5. В срок до един месец от избирането 
на председател и членове организационната 
структура на Сметната палата се привежда в 
съответствие с изискванията на закона.